als_Latn dik_Latn sag_Latn
(konica.al)- Një ditë para hedhjes së shortit të Champions, kompanitë e basteve sportive kanë dhënë koeficientët e tyre se cili ekip e fiton trofeun më prestigjoz për klubet e futbollit në Europë. Real Madrid ishte dje pretendenti numër një, ashtu siç ishte edhe para se të mbaronin ndeshjet e kthimit çerekfinale, vetëm se kuotat patën rënë, nga 3.3 që llogaritej më parë, shkuan mesatarisht 2.6. Por sot koeficientët kanë ndryshuar dukshëm, pasi Juventus ka qenë me fat, teksa do të ndeshet me Monaco dhe tashmë është skuadra italiane favorite, edhe pse shumë minimalisht.
Kompanitë e basteve sportive kanë ndryshuar kuotat menjëherë pas hedhjes së shortit. Disa kompani nuk kanë lëvizur koficientin e Real Madrid, por ndërkohë kanë barazuar koeficientin e Juventus me ekipin e Zidane, ose në disa raste Juventus ka koeficient më të vogël. Ndërkohë, janë rritur koeficientët për dy skuadrat e tjera. Atletico-s, nga 4.5, koeficienti i fitimit të Champions League i ka shkuar 5. Ndërsa Monaco-s, nga 7 një ditë më parë, i ka shkuar 8.5 ose 9. Shikoni si kanë lëvizuar kuotat nga dje deri sot pas hedhjes së shortit.
als_Latn als_Latn